open-index/open-wikipedia-markdown huggingface dataset:
Hullut hautajaiset

**Hullut hautajaiset** () on vuonna 2010 julkaistu Neil LaButen ohjaama komediaelokuva, joka on uusintaversio vuoden 2007 brittielokuvasta *[[Arvoituksia arkussa]]*. Pääosia esittävät muun muassa Peter Dinklage, Danny Glover, Regina Hall, Martin Lawrence ja James Marsden. Elokuva menestyi taloudellisesti kritiikistä huolimatta.

## Juoni

Sukulaiset kokoontuvat Aaronin ja Ryanin isän hautajaisiin perheen kotiin, jolloin suurin piirtein kaikki mahdollinen menee pieleen. Arkussa on väärä ruumis, yksi hautajaisvieraista on huumepöllyssä, yksi valiumia kauppaava diileri ja kun kaikki yrittävät selvitellä välejään samaan aikaan, on melkoinen soppa valmis. Paikalle ilmaantuu myös outo muukalainen, joka kiristää aluksi rahaa veljeksiltä ja lopulta joudutaan myös huumaamaan valiumilla.

## Näyttelijät

## Lähteet

## Aiheesta muualla
*
USB-keskitin

**USB-keskitin** on lisälaite, jonka avulla saadaan lisättyä tietokoneen käytössä olevien USB-porttien määrää. USB-keskitin liitetään tietokoneen USB-porttiin, jolloin USB-keskittimessä oleviin lisäportteihin on kytkettävissä useampia USB-laitteita. 

USB-keskitin voi olla toteutettuna joko pienen sovittimen muodossa tai siten, että lisäportit ovat kaapelin päässä. Lisäksi USB-keskittimiä löytyy usein integroituna eri laitteisiin, kuten esimerkiksi näyttöihin.

Joissain USB-keskittimissä on mahdollisuus käyttää erillistä virtalähdettä, mikäli siihen kytketyt USB-laitteet vaativat lisävirtaa.

USB-keskittimistä käytetään myös nimityksiä *USB-hubi* ja *USB-jakaja*.

## Lähteet
Grand anglo-français blanc et noir

**Grand anglo-français blanc et noir** on ranskalainen metsästyskoirarotu, joka kuuluu englantilais-ranskalaisiin ajokoiriin. Nimi merkitsee suomennettuna "suuri valko-musta englantilais-ranskalainen ajokoira". Nykyisen populaation arvellaan olevan noin 2000 yksilöä, ja Ranskassa syntyy noin 200 pentua vuosittain.

## Ulkonäkö
Rotu vaikuttaa suurelta ja voimakkaalta. Korvat ovat keskipitkät ja riippuvat. Häntä on pitkä ja suora. Karvapeite on lyhyt ja tiheä. Väri on valkoinen, jossa on mustia alueita - mm. musta mantteli. Valkoisilla alueilla voi esiintyä mustaa tai sinertävää pilkutusta. Erittäin vaaleat tan-merkit näkyvät silmien yläpuolella, poskissa ja korvien alapuolella. Urosten säkäkorkeus on 65-72 cm, narttujen 62-68 cm.

## Luonne ja käyttäytyminen
Grand anglo-français blanc et noir on erinomainen hirven ja kauriin metsästäjä, etenkin kosteassa tai pusikkoisessa maastossa. Sitä käytetään laumassa metsästämisessä hyvän hajuaistinsa vuoksi. Se kiintyy vahvasti ihmisiin ja on luonteeltaan ystävällinen.

## Alkuperä
1800-luvulla kookkaita ranskalaisia ajokoiria, kuten isogascognenajokoira  ja gascogne-saintongenajokoira  (tai mahdollisesti alkuperäinen saintongenajokoira), risteytettiin kaksiväristen englanninkettukoirien kanssa, jonka tuloksena syntyi ns. *bâtard anglo-saintongeois* eli "englantilais-saintongelainen sekarotuinen". Kuten muutkin suuret englantilais-ranskalaiset ajokoirat, myös valko-musta kuuluu ns. *chien d'ordre* -ryhmään eli koiriin, jotka ajavat itseään suurempaa riistaa: metsäkaurista, saksanhirveä ja villisikaa. 

## Lähteet
Plymouth Superbird

**Plymouth Superbird** oli modifioitu versio Plymouth Road Runnerista. Siinä oli Hemi V8-moottori ja noin 420 hevosvoimaa. Sitä valmistettiin vuonna 1970 raporttien mukaan 1&nbsp;935 kappaletta ja se oli tyyliltään muskeliauto. Siinä oli neljä vaihdetta ja se oli takavetoinen. Massaa oli noin 1&nbsp;700 kg.

## Tietoja
*426 Hemi V8 tai 440 V8
*Teho: lähemmäs 500 hv hemi
*Massa: 1&nbsp;740 kg
*Huippunopeus: Noin 210 km/h
*Kiihtyvyys: 0-100 km/h 4,8-5,8 s
Haavansahajumi

**Haavansahajumi** (*Xyletinus tremulicola*) on puunkaivajiin kuuluva, uhanalainen ja Suomessa rauhoitettu kovakuoriainen. Se on yksi Suomen kansainvälisistä vastuulajeista.

## Koko ja ulkonäkö
Haavansahajumi on noin 4&nbsp;mm pitkä, mustanruskea, pitkänomainen kovakuoriainen. Ulkonäöltään se muistuttaa suuresti muita *[[Xyletinus]]*-suvun kovakuoriaisia, mutta eroaa näistä siinä, että laji elää ainoastaan haapojen kuorella.

## Levinneisyys
Haavansahajumi kuvattiin tieteelle vuonna 1958 Pohjois-Ruotsista löytyneiden yksilöiden perusteella. Lajin tiedetään elävän koko maailmassa ainoastaan Suomessa ja Ruotsissa, mutta sitä tavattaneen myös Venäjällä. Suomesta laji löydettiin vasta vuonna 1991 ja siltä tunnetaan vain muutamia erillisiä esiintymispaikkoja.

## Elinympäristö ja elintavat
Laji elää vaurioituneissa tai kuolleissa, paksukuorisissa haavoissa ja vaikuttaa suosivan aurinkoisilla paikoilla kasvavia, kookkaita puuyksilöitä. Lajia tavataan useammin pystyssä olevassa kuin kaatuneessa puussa. Kuoriaiset elävät runkojen yläosissa ja joskus paksuissa oksissa. Toukat elävät kuoren alla, usein siten että kuoren alla on aikaisemmin elänyt haapakaarnureita (suku *Trypophloeus*). Helpoin merkki lajin esiintymisestä ovat puun kuorella näkyvät lentoaukot.

Vaikka haavansahajumi on tunnettu Suomesta vasta vähän aikaa, lajin hajanainen levinneisyys viittaa siihen että se on ollut aikaisemmin yleisempi. Lajin arvellaan kärsineen pahoin kookkaiden haapojen vähenemisestä ja se hyötynee sellaisten säilyttämiseen tähtäävistä metsänhoitotoimenpiteistä.

Laji mainitaan Euroopan unionin luontodirektiivin toisessa liitteessä. Vuoden 2010 kansallisessa uhanalaisarvioinnissa se on luokiteltu vaarantuneeksi (VU).

## Ravinto
Kuoriainen elää haavalla (*Populus tremula*).

## Lähteet

## Aiheesta muualla
* Laji.fi: Haavansahajumi (''Xyletinus tremulicola'')
* HS.fi 29.9.2008 Kansallispuistosta löytyi harvinaisia kovakuoriaisia
* iNaturalist: Haavansahajumi (''Xyletinus tremulicola'')
* Heimo Anobiidae, puunkaivajat, Ilpo Mannerkoski 
* Global Biodiversity Information Facility (GBIF): Xyletinus tremulicola
Viitasammakonputki

**Viitasammakonputki** (*Hydrocotyle vulgaris*) on matala, suikertavavartinen ruohokasvi araliakasvien heimossa. Aiemmin se on sijoitettu sarjakukkaiskasveihin (*Apiaceae*).

## Ulkonäkö

Viitasammakonputki on monivuotinen ja kasvaa 5–20 senttimetriä korkeaksi. Sen 10–50 cm pitkä varsi on suikertava ja sen nivelkohdista kasvaa juuria. Kilpimäiset lehdet ovat 1,5–4 cm leveät. Kukinto on lehtihangasta kasvavassa vanassa. Kukat ovat pienet, sijoittuvat kiehkuroihin ja väriltään ne ovat valkoisen punertavat. Jokaisella kukalla on oma tukilehti. Hedelmä on 2 millimetriä leveä, litteä, nystyinen, herttatyvinen sekä matala- ja ohutharjainen.

## Elinympäristö ja levinneisyys
Viitasammakonputkea tavataan Euroopassa yleisesti Pyreneiden niemimaalta Britteinsaarille, Puolaan, Unkariin ja Pohjois-Italiaan. Pohjoisimmillaan kasvi esiintyy Etelä-Ruotsissa ja -Norjassa, Virossa ja Islannissa. Satunnaisesti lajia tavataan Pohjois-Afrikan rannikolla ja Kaukasuksella. Uudessa-Seelannissa se on tulokas.

## Elinympäristö
Viitasammakonputken kasvupaikkoja ovat erilaiset märät paikat kuten järven- ja joenrannat, ojat, purot, lätäköt, märät nummet ja dyynikosteikot.

## Lähteet
* 

### Viitteet

## Aiheesta muualla
* Suomen Lajitietokeskus: Viitasammakonputki – ''Hydrocotyle vulgaris''
* ITIS: ''Hydrocotyle vulgaris''
Robert Pollard

**Robert Ellsworth Pollard Jr.** (s. 31. lokakuuta 1957 Dayton) on yhdysvaltalainen rock-muusikko, laulaja ja lauluntekijä, joka toimi Guided by Voices -indierockyhtyeen keulahahmona vuoteen 2004 asti. Nykyään Pollard luo soolouraa.

Pollard on tuottelias lauluntekijä. Vuonna 2006 *[[Paste]]*-lehti luokitteli hänet 78. suurimmaksi eläväksi lauluntekijäksi. Hänellä on yli 1&nbsp;500 rekisteröityä kappaletta.
Japanin pankki

**Japanin pankki** () on Japanin keskuspankki. Se on vastuussa käteisen liikkeelle laskusta sekä jenin ja muiden raha-asioiden hallinnoimisesta. Sen asema määriteltiin kesäkuussa 1882 voimaan astuneessa laissa Japanin pankista. Toimintansa pankki aloitti saman vuoden lokakuussa. Japanin pankin toimintaa järjestettiin uudelleen uudessa vuonna 1942 säädetyssä laissa. Japanin pankin pääjohtajana toimii Masaaki Shirakawa. Pankin pääkonttori sijaitsee Nihonbashissa, Tokiossa.

Vuonna 2018 Japanin pankki omisti Japanin bruttokansantuotteen verran velkakirjoja ja osakkeita.

## Pääjohtajat

## Lähteet

## Aiheesta muualla

* Japanin pankki virallinen sivu
Lammikki

**Lammikki** eli **keltalammikki** (*Nymphoides peltata*) on vedessä kasvava monivuotinen keltakukkainen raatekasvilaji.

## Ulkonäkö
Lammikki on kelluvavartinen ja kasvaa 80–150 senttimetriä pitkäksi. Sen lehdet ovat herttamaiset, pitkäruotiset, 3–10 cm leveät ja alta punapilkkuiset. Lammikin kukan teriö on 3–4 cm leveä ja väriltään keltainen. Teriön sisäpinta on karvainen ja reuna ripsinen. Hedelmänä on suippo, munamainen kahden senttimetrin mittainen kota. Ulkonäöltään lammikki muistuttaa vähän kilpukkaa tai ulpukkaa.

## Levinneisyys
Lammikki kasvaa alkuperäisenä Keski-Euroopassa ja Aasiassa. Se on Euroopassa levinnyt tulokaslajina pohjoisemmaksi, muun muassa Tanskaan, Etelä-Ruotsiin ja Etelä-Suomeen, missä se kasvaa runsasravinteisissa järvissä ja lammissa.

### Havainnot Suomessa
Suomessa lammikki on vieraslaji, joka tavattiin ensimmäisen kerran luonnonvaraisena Kaarinan Littoistenjärvessä vuonna 2012. Esiintymä pyrittiin poistamaan välittömästi, koska laji on muualla luontaisen esiintymisalueensa ulkopuolella osoittautunut haitalliseksi vieraslajiksi. Hyvin menestyessään se voi muodostaa veden pinnalle tiheää kasvustoa, mikä aiheuttaa happikatoa ja veden laadun huononemista. Se voi myös syrjäyttää luontaisia kasvilajeja. Myöhemmin samana vuonna lammikkia löydettiin myös Aurajoesta Vanhalinnan yläpuolelta, Naantalin Luolalanjärvestä ja Maskusta. Vuonna 2013 lammikki levisi myös Haunisten altaan matalikoille Raisiossa.

## Lähteet

## Aiheesta muualla
* Kasviatlas 2022: Lammikin eli keltalammikin (''Nymphoides peltata'') levinneisyys Suomessa.
* Pohjolan kasvien pauloissa: ''Nymphoides peltata'' – lammikki, keltalammikki
* ITIS: ''Nymphoides peltata'' 
* United States Department of Agriculture (USDA): ''Nymphoides peltata'' 
* Flora of China: ''Nymphoides peltata''
Andrew Meikle

**Andrew Meikle** (1719 East Linton, Itä-Lothian – 27. marraskuuta 1811) oli brittiläinen koneinsinööri, joka on saanut kunnian puimakoneen keksimisestä. Puimakonetta käytetään viljan jyvien irrottamiseen akanoista ja kasvin muista osista. Tätä keksintöä pidetään yhtenä avainkeksintönä Englannin maatalouden vallankumouksessa 1700-luvulla. Keksintö tehtiin vuonna 1786, vaikka joidenkin mukaan Meikle vain paransi aikaisempaa konetta.

Meikle oli mekaanisesti lahjakasta sukua: hänen isänsä tunnettiin seulomakoneen keksijänä. Aikaisemmin (noin 1772) Andrew Meikle oli keksinyt tuulimyllyn jousitetut lapapurjeet, jotka korvasivat aikaisemman yksinkertaisen lapapurjeen. Tässä jousitettujen lapapurjeiden ratkaisussa purjeita tuulivoimalla säätävä suljinmekanismi oli ohjaustangolla kytketty jousiin. Myrskyssä jousitetut lapapurjeet antavat periksi ja estävät tuulimyllyn vahingoittumisen.

Meikle oli töissä myllynhoitajana Houstonin myllyllä Itä-Lintonissa, Itä-Lothianin hallintoalueella. Tilan omisti Rennien perhe, ja perheen poika John Rennie vanhempi oli usein auttamassa Meiklen verstaalla. Sittemmin monien siltojen ja kanavien rakentajana tunnetun John Rennien mukaan Meikle oli merkittävä innostaja hänen omassa uranvalinnassaan.

## Lähteet

## Aiheesta muualla
*Gazetteer for Scotland sivu Andrew Meiklestä
Muistojen Bulevardi (kappale)

**Muistojen Bulevardi** on Börje Sundgrenin säveltämä sekä hänen ja Sauvo Puhtilan salanimellä Solja Tuuli sanoittama kappale. Sanoituksessa kertoja vaeltaa syysaikaan puistolehmusten reunustamalla Helsingin Bulevardilla ja muistelee onnellisempia aikojaan läheisen ihmisen kanssa, jolloin kaupunki näyttäytyi rakkauden kehtona ja keväinen valo täytti myös sydämen.

Tämä ranskalaistyyppinen kappale oli ehdolla Suomen edustajaksi Eurovision laulukilpailuun vuonna 1966. Laulusolisti oli Laila Kinnunen. Kappale julkaistiin samana vuonna hänen singlellään *Muistojen Bulevardi* / "Näitkö sen?" (Scandia KS 629). Säestyksestä vastasi Esko Linnavallin yhtye ja Linnavalli oli myös kappaleen sovittaja. Kappale julkaistiin myöhemmin albumilla *[[Valoa ikkunassa (Laila Kinnusen albumi)|Valoa ikkunassa]]* (Helmi HLP 834) vuonna 1986.

Tätä ennen se oli ehtinyt ilmestyä vuonna 1983 Matti Salmisen albumilla *[[Rantakoivun alla (Matti Salmisen albumi)|Rantakoivun alla]]* (Scandia SLP 695), jolla säestyksestä vastasi Jaakko Salon johtama studio-orkesteri ja sovituksesta Raimo Henriksson.
 
Vuonna 1990 kappale päätyi suomalaisen rautalankayhtye The Quietsin singlen *[[Maroc 7]]* (Euros SIS 061) kääntöpuolelle. Kappaleen englanninkielinen nimi on "Boulevard of Memories". Tämän instrumentaaliesityksen sovituksesta vastaa esittävä yhtye.

Vuonna 1991 ilmestyneellä albumilla *[[Helsingin laulu (albumi)|Helsingin laulu]]* kappaleen esittää Vesa-Matti Loiri Markku Johanssonin johtama UMOn säestyksellä. Sovituksen tähän levytykseen teki Petri Juutilainen.

Vuonna 2002 ilmestyi tribuuttialbumi *[[Muistojen Bulevardi (albumi)|Muistojen Bulevardi – Laila Kinnusen unohtumattomat laulut]]* (AXR Edel), jolla kappaleen laulaa Marita Taavitsainen. Säestyksestä vastaa Vantaan viihdeorkesteri Markku Johanssonin johdolla.

Kappaleesta on saanut nimensä YLE Radio 1:ssä lähetettävä musiikkiohjelma Muistojen bulevardi.

## Lähteet

* Kappaleen tiedot Äänitetietokannassa fono.fi Viitattu 9.1.2012.
Hartaita lauluja

**Hartaita lauluja** on suomalaisen Eino Grönin studioalbumi vuodelta 1977.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Yerebatan Sarayı

**Yerebatan Sarayı** (”upotettu palatsi”)  tai **Yerebatan Sarnıcı** (”upotettu vesisäiliö”) on maanalainen vesisäiliö Turkin Istanbulissa, Hagia Sofian vieressä. Vesisäiliön kattoa kannattelee 336 pylvästä, ja sinne mahtuu 80&nbsp;000 kuutiometriä vettä. Nykyisin vesisäiliö on yksi Istanbulin suosituimmista nähtävyyksistä.

Vesisäiliö rakennettiin Bysantin keisari Justinianus I:n valtakaudella vuonna 532. Vesi johdettiin säiliöön akvedukteja pitkin. Säiliön olemassaolo unohdettiin, mutta se löydettiin uudelleen vuonna 1545. Säiliö kunnostettiin vuonna 1985 ja avattiin yleisölle 1987.

## Lähteet

## Aiheesta muualla

* Vesisäiliön internetsivut
Muistojen bulevardi (radio-ohjelma)

**Muistojen bulevardi** on Yle Radio 1:ssä 9. tammikuuta 2012 alkanut kevyen musiikin äänilevykonserttien sarja. Sen lähetysaika on arkisin kello 9.05–10.00 ja sunnuntaisin kello 11.00–12.00. *Muistojen bulevardissa* kuullaan viihdemusiikin klassikoiksi muodostuneita kappaleita ja myös harvinaisempia poimintoja menneiltä vuosikymmeniltä. Painopiste on 1930–1970-lukujen musiikissa. Ohjelma on saanut nimensä Laila Kinnusen kappaleesta ”Muistojen bulevardi”.

Alkuvaiheessa ohjelmaa esitettiin maanantaista perjantaihin ja kunkin päivän äänilevyvalinnoista vastasi tietty Yleisradion musiikkitoimittaja. Vuoden 2014 alusta *Muistojen bulevardi* muuttui kuusipäiväiseksi siten, että lauantaisin kuultiin uusintoja. Vuonna 2015 ohjelma oli jonkin aikaa seitsenpäiväinen. Yleisön toivomuksesta sunnuntainen lähetys kuitenkin muutaman kuukauden jälkeen korvattiin sen paikalla aikaisemmin olleella ohjelmalla *Musiikkia vanhasta Euroopasta*. Vuoden 2024 alussa sunnuntainen lähetys palasi ohjelmistoon.

Vuonna 2025 ohjelmaa toimittavat Riikka Holopainen, Tuuli Saksala, Susanna Vainiola, Jenna Bågeberg, Pekka Laine ja Ville Vilén. Ohjelman tuottaja on Annina Aho. Aiempia tuottajia ovat olleet Tuuli Saarakkala, Elina Roms ja Pasi Hiihtola.

Keväällä 2022 eräs ohjelmatoimisto markkinoi yli 50-vuotiaille suunnattua viihdemusiikkikonserttien sarjaansa nimellä "Muistojen bulevardi". Toimiston omistaja kiisti *[[Helsingin Sanomat|Helsingin Sanomille]]* kuulleensa sennimisestä radio-ohjelmasta. Samoihin aikoihin pianisti Jouni Somero esiintyi tyttärensä kanssa samalla nimellä, Ilmajoen musiikkijuhlat järjesti samannimisen konsertin ja Yle itse järjesti Muistojen bulevardi -nimisiä konsertteja Helsingissä radio-ohjelman kymmenvuotisjuhlan kunniaksi..

## Lähteet

## Aiheesta muualla
* Ohjelman kotisivut yle.fi
Muistojen bulevardi

**Muistojen bulevardi** voi viitata seuraaviin asioihin:

* ”Muistojen Bulevardi”, Laila Kinnusen kappale
* *[[Muistojen bulevardi (albumi)|Muistojen Bulevardi – Laila Kinnusen unohtumattomat laulut]]*, Eija Kantolan, Marita Taavitsaisen ja Saija Varjuksen albumi vuodelta 2002
* *[[Muistojen bulevardi (radio-ohjelma)|Muistojen bulevardi]]*, YLE Radio 1:n musiikkiohjelma
Kiss of the Dragon

**Kiss of the Dragon** (tv-esityksessä *Kiss of the Dragon – Lohikäärmeen suudelma*) on vuonna 2001 ensi-iltansa saanut toimintaelokuva. Elokuvan pääosia esittävät Jet Li, Bridget Fonda, Tchéky Karyo, Max Ryan, Ric Young, Burt Kwouk, Kentaro, Laurence Ashley ja Cyril Raffaelli. Elokuvan on ohjannut Chris Nahon. Elokuva oli taloudellisesti menestynyt ja aikoinaan kielletty Kiinassa.

## Aiheesta muualla
*
Kiehkuravesirutto

**Kiehkuravesirutto** (*Elodea nuttallii*) on alun perin pohjoisamerikkalainen vesikasvi, joka muistuttaa paljon kanadanvesiruttoa (*Elodea canadensis*).

Suomenkielistä nimeä kiehkuravesirutto on käytetty myös toisesta saman heimon lajista, vesipuuhkasta (*Hydrilla verticillata*).

## Ulkonäkö
Kiehkuravesirutto on monivuotinen ja kasvaa 30–100 senttimetriä pitkäksi. Sen lehdet ovat 6–35 millimetriä pitkät ja 0,8–3,5 mm leveät. Lehdet ovat jäykkiä ja muodoltaan suippoja, kapean kolmiomaisesta tasasoukkaan. Lehden kärjen suippous on selvä eroavuus kanadanvesiruton pyöreäkärkiseen lehteen. Kukat ovat kuten kanadanvesirutolla, mutta verholehdet ovat hieman lyhyemmät.

## Levinneisyys
Kiehkuravesirutto kasvaa alkuperäisenä Pohjois-Amerikassa, monissa Yhdysvaltojen osissa ja Kanadan eteläosassa. 

Kanadanvesiruton tavoin laji on levittäytynyt Eurooppaan, myös kaikkiin Pohjoismaihin. Ennen lajin löytymistä Suomesta sen lähimmät kasvupaikat olivat Ruotsissa Perämeren rannikolla Norrbottenissa ja Tukholman lähellä Uplannissa. Ruotsissa kasvin ensimmäiset havainnot ovat vuodelta 1991. 2020-luvulla laji on ehtinyt levitä 18 eri eliömaakuntaan. Norjassa kasvia esiintyy useassa paikassa eteläisellä länsirannikolla.

### Levinneisyys Suomessa
Suomesta kiehkuravesirutto löydettiin ensimmäisen kerran vuonna 2021. Sitä tavattiin kolmesta eri paikasta Varsinais-Suomessa, Paimion Ankkalammesta, Paimion Valkojannummen sorakuoppalammesta ja lammesta Sydmon kylässä Paraisilla. Vuonna 2023 kasvia havaittiin neljännessä paikassa, Maskussa pienessä lammessa 8-tien vieressä. Vuonna 2024 kasvia havaittiin Varsinais-Suomessa Marttilassa sijaitsevassa lammessa.

## Lähteet
* 
* Den virtuella floran: Smal vattenpest (''Elodea nuttallii'') 
* Issakainen, J., Tolonen, J. & Lehtonen, S. Kiehkuravesirutto, Suomelle uusi vieraslaji. Lutukka 38: 1 (2022), s. 56–75.

### Viitteet

## Aiheesta muualla
* Suomen Lajitietokeskus: Kiehkuravesirutto – ''Elodea nuttallii''
* ITIS: ''Elodea nuttallii'' 
* United States Department of Agriculture (USDA): ''Elodea nuttallii''
Lännenkuntio

**Lännenkuntio** eli **kuntio** (*Gratiola neglecta*) on alun perin pohjoisamerikkalainen märkien paikkojen ruohokasvi. Se kuuluu ratamokasvien (*Plantaginaceae*) heimoon, mutta aiemmin se on luokiteltu naamakukkais- eli syyläjuurikasveihin (*Scrophulariaceae*).

## Ulkonäkö
Lännenkuntio on yksivuotinen ja kasvaa 10–25 senttimetriä korkeaksi. Sen lehdet ovat varressa vastakkain, muodoltaan suikeat ja hammaslaitaiset. Kukat kasvavat yksittäin lehtihangoissa. Kukkien teriö on noin yhden senttimetrin pituinen, väriltään valkoinen ja punertavatäpläinen. Teriön alahuulessa on kolme ja ylähuulessa kaksi liuskaa.

## Lännenkuntio Suomessa
Lännenkuntio on Suomessa vakiintunut, mutta harvinainen tulokas Uudellamaalla. Se kasvaa savisilla joenvarsilla ja savisissa ojissa veden rajassa. Sitä ei ole tavattu muissa Pohjoismaissa.

## Lähteet

## Aiheesta muualla
* Kasviatlas 2020: Lännenkuntion (''Gratiola neglecta'') levinneisyys Suomessa.
* ITIS: ''Gratiola neglecta'' 
* United States Department of Agriculture (USDA): ''Gratiola neglecta''
Run

**Run** tai **RUN** voi viitata:

## Maantiede
* Run, Indonesian Bandasaariin kuuluva pieni saari

## Tietokoneet
* ''RUN'', 1980-luvun yhdysvaltalainen tietotekniikkalehti  

## Elokuva
* *[[Run – juokse henkesi edestä]]*, vuonna 1991 ensi-iltansa saanut yhdysvaltalainen jännityselokuva

## Romaanit
* ''Run'', kirjailijan Ann Patchett romaani
* *[[The Run]]*, kirjailijan Stuart Woods romaani
* *Run*, kirjailijan Eric Walters romaani
* *Run*, romaani *Fearless*-kirjasarjaan kirjailijalta Francine Pascal

## Musiikki
### Albumit
* Run, Awolnation-yhtyeen albumi vuodelta 2015
* ''Run'', albumi japanilaiselta rockyhtyeeltä B'z
* *Run*, albumi yhtyeeltä Nine Mile, tai sen nimikappale
* Run (Remixes), Awolnation-yhtyeen remix-albumi

### Kappaleet
* "Run", Amy Macdonaldin kappale
* "Run", Cogin kappale
* "Run", George Straitin kappale
* "Run", Lazy Bonezin kappale
* "Run", Lighthouse Familyn kappale
* "Run", Red Flagin kappale
* "Run", Snow Patrolin kappale, levyttänyt myös Leona Lewis
* "Run (I'm a Natural Disaster)", kappale Gnarls Barkleylta
* "Run", kappale yhtyeen Air albumilta *[[Talkie Walkie]]*
* "Run", kappale yhtyeeltä Broadcast 2000
* "Run", kappale artistin Cappadonna albumilta *[[The Pillage]]*
* "Run", kappale yhtyeen Collective Soul albumilta *[[Dosage]]*
* "Run", kappale yhtyeen Disturbed albumilta *[[Indestructible]]*
* "Run", kappale yhtyeen Epik High albumilta *[[Epilogue (Epik Highin albumi)|Epilogue]]*
* "Run", kappale yhtyeen Ghostface Killahin albumilta *[[The Pretty Toney Album]]*
* "Run", kappale yhtyeen Grinspoon albumilta *[[Six to Midnight]]*
* "Run", kappale yhtyeen The Knux albumilta *[[Eraser (albumi)|Eraser]]*
* "Run", kappale yhtyeen Kutless albumilta *[[Kutless (albumi)|Kutless]]*
* "Run", kappale yhtyeen New Order albumilta *[[Technique (albumi)|Technique]]*
* "Run", kappale yhtyeen Pink Floyd albumilta *[[The Dark Side of the Moon]]*
* "Run", kappale artistilta Rex Goudie
* "Run", kappale artistilta Sandie Shaw
* "Run", kappale Shihadin albumilta *[[Pacifier (Shihadin albumi)|Pacifier]]*
* "Run", kappale yhtyeen Shinhwa albumilta *[[Volume 9]]*
* "Run", kappale yhtyeen Supergrass albumilta *[[Life on Other Planets]]*
* "Run", kappale artistilta Tony Jay (Shere Khan) videopelistä *[[The Jungle Book Groove Party]]*
* "Run", kappale yhtyeen Vampire Weekend albumilta *[[Contra (albumi)|Contra]]*

### Muuta
* Run (räppäri), Joseph Simmons, hip-hop-yhtyeestä Run–D.M.C.
Black Mountains (Pohjois-Carolina)

**Black Mountains** on Blue Ridge Mountainsiin kuuluva, noin 24 kilometriä pitkä ja hevosenkengän muotoinen vuorijono, joka sijaitsee Pohjois-Carolinan osavaltiossa Yhdysvaltojen itäosissa. Sen eteläisin huippu Mount Mitchell (2&nbsp;037&nbsp;m) on korkein kohta Mississippijoen itäpuolisessa osassa Yhdysvaltoja ja sen pohjoisin huippu sijaitsee lähellä Boonen kuntaa. Idässä sitä reunustaa suuri jyrkänne () ja lännessä Unaka Mountainsin vuorijono. Nimensä Black Mountains on saanut huippujaan peittävistä tummista pihtametsistä. Alueella on muitakin samannimisiä vuoria, mikä aiheuttaa joskus sekaannusta.

Black Mountainsiin kuuluu useita yli 1&nbsp;800 korkeuteen yltäviä huippuja, ja se onkin jylhin ja korkein vuoriryhmä Blue Ridge Mountainsin vuoristossa. Korkeimpia huippuja ovat:
* Mount Mitchell (2&nbsp;037 m)
* Mount Craig (2&nbsp;026 m)
* Cattail Peak (2&nbsp;012 m)
* Balsam Cone (2&nbsp;012 m)
* Big Tom (1&nbsp;999 m)
* Clingmans Peak (1&nbsp;987 m)
* Mount Gibbes (1&nbsp;987 m)
* Potato Hill (1&nbsp;974 m)
* Potato Knob (1&nbsp;951 m)
* Mount Hallback (1&nbsp;929 m)
* Celo Knob (1&nbsp;928 m)
* Blackstock Knob (1&nbsp;926 m)
* Winter Star Mountain (1&nbsp;891 m)
* Horse Rock (1&nbsp;890 m)
* Gibbs Mountain (1&nbsp;890 m)
* Deer Mountain (1&nbsp;853 m)
* Patton Knob (1&nbsp;841 m)

Maaston suuret korkeuserot vaikuttavat monin tavoin Black Mountainsin luonnonoloihin. Ilman lämpötila laskee noin puoli astetta jokaista noustua 100 metriä kohden, minkä vuoksi Mount Mitchellin ja Grandfather Mountainin huipulla menestyy boreaalinen kasvillisuus ja ilmasto muistuttaa enemmän Uutta-Englantia tai Kanadaa kuin Pohjois-Carolinaa. Vuorten länsirinteet saavat huomattavasti enemmän sateita kuin kuivat itärinteet. Mount Mitchellin sademäärä on yli 2000 millimetriä vuodessa – kaksi kertaa enemmän kuin Ashevillen kaupungissa vain 40 kilometriä etelämpänä.

Yhdysvaltojen itäosia halkova vedenjakaja () jakaa Black Mountainsilta alkunsa saavat joet itäisiin ja läntisiin. Itäisiä, Atlantiin virtaavia jokia ovat esimerkiksi Linville, Yadkin, Johns ja Catawba ja länteen virtaavia jokia puolestaan New River, North Toe, South Toe, Cane ja Nolichucky. Jyrkempien vuorenrinteiden vuoksi joet ovat vuolaampia idässä kuin lännessä.

Black Mountainsissa sijaitsee Yhdysvaltojen itäosien korkeimman huipun lisäksi Unescon biosfäärialue, Yhdysvaltojen itäosien ensimmäinen kansallismetsä, Pohjois-Carolinan ensimmäinen osavaltiopuisto sekä erämaa-alue, joka on säilynyt koskemattona cherokeeintiaanien ajoista lähtien. Alueen kallioperässä on runsaasti mineraaleja ja jalokiviä, minkä vuoksi kaivostoiminnalla on ollut pitkään suuri merkitys sen taloudelle.

## Lähteet

## Aiheesta muualla
Eino Grön mestareiden seurassa

**Eino Grön mestareiden seurassa** on suomalaisen Eino Grönin studioalbumi vuodelta 1977.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Vaskivita

**Vaskivita** (*Potamogeton* × *angustifolius*) on vesikasvi lapavitojen (*Potamogeton*) suvussa. Se on heinävidan (*Potamogeton gramineus*) ja välkevidan (*Potamogeton lucens*) risteymä.

Vaskividan kelluslehdet ovat läpikuultavia, jos niitä on. Uposlehdet ovat pienempiä ja käyrempiä välkevidan lehtiin verrattuna. Uposlehdissä on tuskin lainkaan ruotia ja niiden otakärki on lyhyt. Vaskivita on usein hedelmällinen.

## Vaskivita Suomessa
Suomessa vaskivita on harvinainen. Sitä on löydetty hajallaan olevista paikoista Ahvenanmaalta, Etelä-, Keski- ja Pohjois-Suomesta. Vaskivita kasvaa välkevidan levinneisyysalueella ja joskus myös sen ulkopuolella.

## Lähteet

## Aiheesta muualla
* World Checklist of Selected Plant Families: Royal Botanic Gardens, Kew ''Potamogeton'' × ''angustifolius''
Arrival

**Arrival** tai **The Arrival** voi tarkoittaa seuraavia:

* *[[Hyytävät hetket]]* (), vuonna 1996 julkaistu tieteiselokuva, pääosassa Charlie Sheen
* "The Arrival", sanaton graafinen romaani kirjailijalta Shaun Tan
* *[[Arrival (elokuva)|Arrival]]*, Denis Villeneuven ohjaama elokuva vuodelta 2016.

;Musiikissa:
* *[[Arrival (Abban albumi)|Arrival]]*, Abban albumi vuodelta 1976
** "Arrival", kappale Abban albumilta, levyttänyt myös Mike Oldfield
* *[[Arrival (Cymanden albumi)|Arrival]]*, Cymanden albumi vuodelta 1981
* *[[Arrival (Journeyn albumi)|*Arrival*]], Journeyn albumi vuodelta 2000
* *''Arrival'', Jordan Rudessin albumi vuodelta 1988
* *[[Arrival (Rosie Gainesin albumi)|Arrival*]], Rosie Gainesin albumi vuodelta 1997
* *[[The Arrival (EP)|The Arrival]]*, Bliss n Eso -yhtyeen EP-levy vuodelta 2000
* *[[The Arrival (Dampfin albumi)|The Arrival*]], Dampfin albumi vuodelta 2022
* *[[The Arrival (Hypocrisyn albumi)|*The Arrival*]]*, Hypocrisyn albumi vuodelta 2004
* *[[The Arrival (Magic Kingdomin albumi)|The Arrival]]*, Magic Kingdomin albumi vuodelta 1999
Halbe Zijlstra

**Halbe Zijlstra** (s. 21. tammikuuta 1969 Oosterwolde, Friesland) on alankomaalainen Vapauden ja demokratian kansanpuolueen (VVD) poliitikko. Hän asuu Utrechtissa. Hän opiskeli markkinointia (valmistunut 1994) ja sosiologiaa (tohtorinarvo 1996). Zijlstra pääsi Alankomaiden edustajainhuoneeseen vuonna 2006, ja vuonna 2010 hänestä tuli Rutten hallituksen Alankomaiden opetus-, kulttuuri- ja tiedeministeriön valtiosihteeri.

## Lähteet

## Aiheesta muualla
Wik Jongsma

**Wik Jongsma** (4. huhtikuuta 1943 Amsterdam – 7. marraskuuta 2008 Haag) oli alankomaalainen näyttelijä. Hän esiintyi televisiossa esimerkiksi saippuaoopperassa *[[Goede tijden, slechte tijden]]*, jossa hänet nähtiin Govert Harmsenin roolissa 82:ssa jaksossa vuosina 1991–2005. Jongsmalla oli lisäksi roolit elokuvissa *[[The Little Ark]]* (1972) ja *[[An Bloem]]* (1983). Hän kuoli 65-vuotiaana pitkään eturauhassyöpää sairastettuaan.

## Aiheesta muualla
*
Varvasheinä

**Varvasheinä** eli  **mattovarvasheinä** eli **sormiheinä** (*Cynodon dactylon*) on alkuperältään eteläeurooppalainen monivuotinen heinälaji. Nurmikasvina siitä on käytetty myös nimeä *bermudaruoho*.

Varvasheinä muodostaa rönsyileviä kasvustoja. Se kasvaa 5–20 senttimetriä korkeaksi. Varvasheinän korsi on koheneva. Lehdet ovat 2–4 millimetriä leveät, litteät ja harmaanvihertävät. Kukinto on kerrannaistähkä, jossa on 3–6 sormimaista, 2–5 cm pitkää tähkää. Yksikukkaiset tähkylät ovat tähkässä kahdessa rivissä.

## Lähteet

## Aiheesta muualla
* Suomen Lajitietokeskus: Varvasheinä (mattovarvasheinä) – ''Cynodon dactylon''
Romeo Crennel

**Romeo Crennel** (s. 18. kesäkuuta 1947) on yhdysvaltalainen  amerikkalaisen jalkapallon valmentaja. Vuosien 2005-2008 välillä Crennel toimi Cleveland Brownsin ja vuosien 2011–2012 Kansas City Chiefsin päävalmentajana.  Aiemmin hän on toiminut puolustuksen koordinaattorina ja apuvalmentajana useissa NFL-seuroissa. 

Crennel on voittanut apuvalmentajana ja koordinaattorina viisi Super Bowlia, kaksi New York Giantsissa ja kolme New England Patriotsissa. Crennelin päävalmentajakausi Clevelandissa ei ollut menestyksekäs, sillä tuloksena oli 24 voittoa ja 40 tappiota ilman pääsyä pudotuspeleihin. Kansas City nosti Crennelin puolustuksen koordinaattorin paikalta päävalmentajaksi kesken kauden 2011, kun Todd Haley sai potkut. Myöskään Chiefsin peräsimessä ei tullut menestystä, lopputuloksena 4 voittoa ja 15 tappiota. 

Crennell joutui Kansas Cityssä traagisten tapahtumien keskelle, kun joukkueen tukimies Jovan Belcher ampui itsensä Crennelin ja toimitusjohtaja Scott Piolin silmien edessä.Crennell sai tapahtuman jälkeen paljon myötätuntoa ja hänen julkista esiintymistään tragedian jälkeen kiiteltiin.

## Lähteet
Kansainvälisen jalkapalloliiton vuoden valmentaja

**Kansainvälisen jalkapalloliiton vuoden valmentaja** () on Fifan myöntämä palkinto vuoden parhaalle miesten ja naisten päävalmentajalle.

Palkinto perustettiin vuonna 2010, ja se jaetaan vuotuisessa Kansainvälisen jalkapalloliiton Kultainen pallo -gaalassa. Ennen gaalaa Fifan ja *[[France Football]]* -lehden muodostama asiantuntijaryhmä kokoaa miesten ja naisten valmentajista kymmenen henkilön ehdokasluettelot, joilta maajoukkueiden valmentajat ja kapteenit sekä toimittajat ympäri maailmaa valitsevat voittajat.

Vuodesta 2016 alkaen tämä palkinto korvattiin **Kansainvälisen jalkapalloliiton parhaan jalkapallovalmentajan palkinnolla** ().

## Voittajat

### Kansainvälisen jalkapalloliiton vuoden miesten valmentaja
()

### Kansainvälisen jalkapalloliiton parhaan miesten valmentajan palkinnon voittajat
()

### Naisten valmentaja

## Lähteet

## Aiheesta muualla
* Palkinto Fifan verkkosivustolla
Heksadekaani

**Heksadekaani** eli **n-heksadekaani** eli **setaani** (C16H34) on 16-hiilinen suoraketjuinen alkaani. Se on huoneenlämmössä (20&nbsp;°C) olomuodoltaan väritön, veteen liukenematon neste. Yhdiste liukenee asetoniin ja etanoliin. Heksadekaanin rakennekaava on CH3(CH2)14CH3, moolimassa 226,44&nbsp;g/mol, sulamispiste 18&nbsp;°C, kiehumispiste 287&nbsp;°C, tiheys 0,773&nbsp;g/cm3, leimahduspiste 135&nbsp;°C, itsesyttymislämpötila 205&nbsp;°C, taitekerroin 1,434 ja CAS-numero 544-76-3. 

Polttoaineen syttymisherkkyyttä ilmaisevana lukuna käytetään setaanilukua. Helposti syttyvän heksadekaanin setaaniluku on 100 ja vaikeasti syttyvän 1-metyylinaftaleenin setaaniluku on 0.

Heksadekaania esiintyy useissa kasveissa, niiden tuoksuissa ja semiokemikaalina eliöiden viestinnässä.

## Lähteet

## Aiheesta muualla
*Käyttöturvallisuustiedote: N-heksadekaani (pdf)
*PubChem: n-hexadecane 
*ChemBlink: Hexadecane 
*Human Metabolome Database (HMDB): Hexadecane 
*Dr. Duke's Phytochemical and Ethnobotanical Databases: Hexadecane 
*Pherobase: Floral Compound - 16Hy 
*Pherobase: Semiochemical - 16Hy
Jorma Heinonen

**Jorma Johannes Heinonen** (18. heinäkuuta 1962 Turku – 8. huhtikuuta 1996 Pori) oli suomalainen jalkapalloilija. Hänen seurojaan pääsarjatasolla olivat PPT, OTP, FC Jazz ja TPV. 

Heinonen aloitti uransa Salon Vilppaassa, josta vaihtoi vuonna 1982 Salon Palloilijoihin. Kaudeksi 1984 Heinonen siirtyi SM-sarjassa pelanneeseen Porin Pallo-Tovereihin. Viiden PPT-vuoden jälkeen hän siirtyi Oulun Työväen Palloilijoihin porilaisseuran pudottua pääsarjasta. Oulussa Heinonen viihtyi kuitenkin vain yhden kesän ja palasi PPT:n riveihin I divisioonaan seuraavana vuonna. Oulun vuoden aikana Heinosen alkoholiongelma alkoi saada yliotteen miehestä ja sen myötä siviilielämässä tuli muitakin ongelmia. Siitä huolimatta Heinonen oli kaudella 1989 OTP:n paras ja koko SM-sarjan kolmanneksi paras maalintekijä. Lopullisen niitin Heinosen OTP-uralle löi tämän saapuminen kauden viimeiseen otteluun tukevasti päihtyneenä.

Heinonen tunnettiin erittäin lahjakkaana ja taitavana pelaajana. Hänen asenteensa harjoittelua ja kurinalaista huippu-urheilua kohtaan ei kuitenkaan aina vastannut valmennusjohdon asettamia vaatimuksia. Tämä johti lopulta Heinosen erottamiseen FC Jazzin joukkueesta kesken kauden 1992. Hän pelasi sen jälkeen kaudella 1993 vielä kaksi ottelua Veikkausliigassa Tampereen Pallo-Veikoissa. 

Heinonen menehtyi pääsiäisenä 1996, vain 33-vuotiaana. Hänet on haudattu Saloon Salon hautausmaalle.

## Lähteet

## Aiheesta muualla
*Jorma Heinosen kuvia Juha Tammisen kuva-arkistossa
Dangerous Ways

**Dangerous Ways: Selected Mysteries** on vuonna 2011 ilmestynyt yhteislaitos Jack Vancen kolmesta rikos- ja jännitysromaanista: *The Man In the Cage* (1960, käsikirjoitusversio kirjoitettu 1958), *The Deadly Isles* (1969, kirjoitettu 1966) ja *Bad Ronald* (1973, kirjoitettu 1955). Kokoelman ovat toimittaneet Terry Dowling ja Jonathan Strahan. 

## Lähteet

## Aiheesta muualla
* Richard A. Lupoff: Dangerous Ways. The SF Site 2011. 
* Richard Dansky: Dangerous Ways . 23.4.2011.
Tyrnikiitäjä

**Tyrnikiitäjä** (*Hyles hippophaes*) on Etelä- ja Keski-Euroopassa tavattava kiitäjäperhoslaji. Sitä ei ole koskaan tavattu Suomesta. Kansainvälinen luonnonsuojeluliitto (IUCN) on luokitellut lajin uhanalaisuuden puutteellisesti tunnetuksi (DD)

## Koko ja ulkonäkö
Perhosen etusiivet ovat pohjaväriltään harmaanruskeat, tyvestä kolmiomaisesti hieman tummemmat. Siiven takareunasta kärkeen kulkee tummanruskea viiru, jonka etupuolella siipi vaalenee etureunasta viirua kohti ja jonka takapuolella siipi on tummanruskea mutta vaalenee taas ulkoreunan viiruun asti. Aivan siiven ulkoreuna on vaalean harmaanruskea. Etusiivessä on musta keskitäplä, johon liittyy siiven kärkipuolella laaja tummanruskea varjostuma. Takasiivet ovat laajalti ruusunpunaiset, ja niissä on leveä mustanruskea etureuna sekä reunajuova. Siiven takakulmassa on valkoinen laikku. Perhosen ruumis on harmaanruskea, mutta keskiruumiin sivuilla on valkoinen juova. Takaruumiin tyviosan sivuilla on mustavalkoinen raidoitus. Siipiväli on 60&ndash;80&nbsp;mm.

Laji risteytyy Ranskan Alpeilla lepakkokiitäjän (*Hyles vespertilio*) kanssa.

Täysikasvuinen toukka on 85&nbsp;mm pitkä. Nuorena toukka on vihreä ja vaaleiden nystyjen vuoksi karkeapinteinen. Myöhemmin toukan väri muuttuu tumman vihreäksi, ja sen kyljissä on laajoja kermanvalkoisia laikkuja. Toukan peräpäässä on mustansävyinen kaareva sarvi, jonka sivuilla on pisaramainen vaalea laikku.

Hyles hippophaes hippophaes MHNT CUT 2010 404 - Kayseri Turquie, male dorsal.jpg| *Hyles hippophaes* ♂
Hyles hippophaes hippophaes MHNT CUT 2010 404 - Kayseri Turquie, male ventral.jpg|*Hyles hippophaes* ♂  △
Hyles hippophaes hippophaes MHNT CUT 2010 404 - Veyrier-du-Lac Haute-Savoie, France, female dorsal.jpg|*Hyles hippophaes*  ♀ 
Hyles hippophaes hippophaes MHNT CUT 2010 404 - Veyrier-du-Lac Haute-Savoie, France, female ventral .jpg|*Hyles hippophaes* ♀ △


## Levinneisyys ja lentoaika
Tyrnikiitäjää tavataan kahtena erillisenä alueena Pohjois-Espanjasta Etelä-Alpeille ja Pohjois-Italiaan sekä uudelleen Romaniasta ja Kreikasta Turkkiin ja Ukrainaan. Perhoset lentävät pääasiassa huhtikuun lopulta heinäkuun alkuun. Pieni toinen sukupolvi on lennossa elokuussa.

## Elinympäristö ja elintavat
Tyrnikiitäjää tavataan merenrannoilla, nummilla, jokilaaksoissa ja kallioisilla seuduilla, eli siellä missä toukan ravintokasvi tyrnikin viihtyy. Esiintymät ovat usein paikallisia, mutta lajilla on taipumusta lentää pitkiä matkoja vakituisten esiintymispaikkojen ulkopuolelle. Perhonen on aktiivisena lennossa vain lyhyen ajan iltayöstä ja käy silloin ahkerasti kukilla. Valo ei perhosia houkuttele kovinkaan paljon.

Parittelu tapahtuu yön aikana ja kestää korkeintaan kolmisen tuntia. Naaras munii munia yksitellen ravintokasvin lehdille, yleensä lähelle lehden reunaa. Toukat paistattelevat avoimesti lehdettömiksi syömillään oksilla ja kaivautuvat elo-syyskuussa maahan ravintokasvin juurakkoon tai kivien alle. Kotelo talvehtii.

## Ravintokasvi
Toukka on tyrnillä (*Hippophae rhamnoides*) elävä monofagi.

## Lähteet

## Aiheesta muualla
* Moths and Butterflies of Europe and North Africa 
* European Butterflies and Moths
Valkokurkkupöllönen

**Valkokurkkupöllönen** (*Megascops albogularis* aiemmin *Otus albogularis*) on pöllöihin kuuluva lintulaji. Sitä tavataan Andeilla Boliviasta Perun, Ecuadorin ja Kolumbian kautta Venezuelaan ulottuvalla alueella. Se on pöllösten suvun suurin lintu: sen pituus on 26&nbsp;cm ja paino 185 grammaa.

Lajin elinpiiriä ovat subtrooppiset ja trooppiset kosteat vuoristometsät ja kuivat pensaikot.

## Alalajit
Valkokurkkupöllösellä on viisi alalajia:
* Megascops albogularis albogularis (Cassin, 1849)
* Megascops albogularis macabrum (Bonaparte, 1850)
* Megascops albogularis meridensis (Chapman, 1923)
* Megascops albogularis obscurus (Phelps & W. H. Phelps Jr, 1953)
* Megascops albogularis remotus (Bond & Meyer de Schauensee, 1941)

## Lähteet

## Aiheesta muualla
*Owlpages.com
Ferizaj

**Ferizaj** (, ) on kaupunki ja kunta eteläisessä Kosovossa. Kaupunki sijaitsee noin 40 kilometriä etelään pääkaupungista Pristinasta. Kunta koostuu kaupungin lisäksi 45 sitä ympäröivästä maalaiskylästä.

Asukkaita Ferizaj’ssa oli vuoden 2020 arvion mukaan noin 106&nbsp;000. Se on Kosovon kolmanneksi suurin kunta Pristinan ja Prizrenin jälkeen.

Ferizaj oli pieni kylä aina vuoteen 1873 saakka, jolloin valmistui kaupungin läpi kulkeva Belgradin–Thessalonikin rautatie. Kaupungin tunnetuimmat nähtävyydet ovat vierekkäin sijaitsevat Mulla Veselin moskeija ja Serbian kuninkaan Stefan Uroš V:n mukaan nimetty kirkko. Jalkapallojoukkue FK Ferizaj pelaa maan pääsarjassa Kosovon superliigassa.

## Lähteet

## Aiheesta muualla
Italialaisia rakkauslauluja

**Italialaisia rakkauslauluja** on suomalaisen Markus Allanin studioalbumi vuodelta 1977.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Markus Allanin parhaita

**Markus Allanin parhaita** on suomalaisen Markus Allanin studioalbumi vuodelta 1978.

## Kappaleet
* Poika varjoiselta kujalta
* Lazzarella
* Koditon kulkijapoika
* Niin herkässä on kyyneleet
* Pihapihlaja
* Yö pustalla 
* Sua moiti en
* Romantica
* Liian nuori
* Illalla illalla
* Marina
* Rantamökissä
* Keinumuisto
* Kertokaa se hänelle
845 Naval Air Squadron

**845 Naval Air Squadron (NAS)** on Kuninkaallisen laivaston ilmavoimien RNAS Yeoviltoniin Somersetiin sijoitettu lentolaivue, jonka kalustona ovat Westland Sea King HC.4 -helikopterit. Laivueen tehtävänä on tarjota joukkojen ja materiaalin kuljetuksia merijalkaväen 3. kommandoprikaatille.  

## Historia
Laivueen henkilöstö koottiin ensimmäisen kerran 1. tammikuuta 1943 Lee-on-the-Solentissa, josta se nousi 19. tammikuuta *[[HMS Queen Elizabeth (1913)|HMT Queen Elizabetille]]* kuljetettavaksi Yhdysvaltoihin. Henkilöstö purettiin viikkoa myöhemmin New Yorkissa Astbury Parkin siirtoleirille. He saapuivat 29. tammikuuta Quonset Pointiin, jossa laivue virallisesti perustettiin 1. helmikuuta torpedopommitustiedustelulaivueena kahdellatoista Grumman Avenger I:llä varustettuna.

Koulutuksen jälkeen laivue siirtyi kesäkuussa *[[HMS Chaser (D32)|HMS Chaserille]]* siirrettäväksi Britteinsaarille. Matkan aikana laivue lensi sukellusveneentorjuntalentoja ja suojasi siten saattuetta. Laivue purettiin heinäkuussa Hatstonissa ja sen vahvuus pienennettiin yhdeksään koneeseen syyskuussa, mutta jo marraskuussa vahvuus palautettiin kahteentoista. Laivue siirrettiin tammikuussa 1944 Machrihanishiin, jossa se liitettiin *[[HMS Victorious (R38)|HMS Victoriousin]]* 31. laivaston torpedopommittajalennostoon. Siirto kuitenkin peruuntui, ja neljä 1832 laivueen Wildcattia liitettiin laivueeseen 18. helmikuuta Eglintonissa. Pian tämän jälkeen laivue siirrettiin *[[HMS Atheling]]ille*, *[[HMS Engadine (1941)|HMS Engadinelle]]* ja *[[RMS Strathnaver|SS Strathnaverille]]*, joiden mukana laivue saapui huhtikuussa Ceylonille. Perille saavuttuaan hävittäjälentue lakkautettiin ja Wildcatit siirrettiin 890 laivueelle.

Toukokuussa 1944 laivue liitettiin *[[HMS Illustrious (87)|HMS Illustriousille]]*, jonka kannelta se osallistui Jaavalla Surabayan öljynjalostamojen ja satamien syöksypommituksiin. Heinäkuussa laivue siirtyi kolmeksi kuukaudeksi *[[HMS Ameer (D01)|HMS Ameerille]]*  Intian valtamerelle sukellusvenepartioon, joka päättyi tuloksettomana. Laivueeseen liitettiin neljän Wildcat V:n muodostama lentue uudelleen 16. elokuuta, mutta laivueen Avenger-vahvuus laskettiin lokakuussa kahdeksaan. Helmikuussa 1945 Wildcat-lentue lakkautettiin.

Laivue oli mukana Falklandin sotatoimissa osana 3. kommandoprikaatia.

## Lähteet
*
*
*
*
*
*
*
Philosophie Magazin

**Philosophie Magazin** on saksalainen aikakausjulkaisu, jonka aihepiiriä ovat filosofiset, yhteiskunnalliset, poliittiset ja elämismaailmaan liittyvät teemat. Lehden päätoimittaja on filosofi, toimittaja ja kirjailija Svenja Flaßpöhler. Lehden on perustanut Fabrice Gerschel, joka julkaisee ranskalaista kuukausijulkaisua *Philosophie Magazine*. Saksalaisella sisarlehdellä on oma toimitus, joka sijaitsee Berliinissä ja jota julkaisee Philomagazin Verlag. Lehden ensimmäinen numero ilmestyi 16. marraskuuta 2011, ja sen painos oli 100&nbsp;000 kappaletta.

Lehden tavoitteena on välittää filosofista ajattelua myös yliopistojen ammattipiirien ulkopuolelle, suurelle yleisölle, ja herättää keskustelua. Lehti julkaisee haastattelujen, henkilökuvien ja reportaasien ohella joka numerossa yhden keskeisen filosofisen ajattelijan esittelyn.

Ensimmäisessä numerossa Julian Assange ja Peter Singer keskustelevat siitä, miten maailman voitaisiin pelastaa. Muita aiheita ovat esimerkiksi Aristoteleen draamateorian ajankohtaisuus ja lasten saanti tai hankkiminen nykyaikana. Lehden ensimmäinen päätoimittaja oli filosofi Wolfram Eilenberger ja apulaispäätoimittaja Svenja Flaßpöhler.

Kun saksalaislehdet arvioivat uutta lehteä, kysyttiin mitä filosofiasta jää käteen, kun se näin liudennetaan. Arvioissa edellytettiin lehdeltä enemmän rohkeutta, jotta se poikkeaisi muiden lehtien kulttuurisivuista.

## Lähteet

## Aiheesta muualla
* Philosophie Magazin, kotisivu. 
* Ranskalaisen sisarjulkaisun kotisivu. 
* Artikkeli ''Die Weltissa''.
Stenroth

**Stenroth** on muun muassa seuraavien henkilöiden sukunimi:

* Adlay "Adi" Stenroth (1896–1931), suomalainen Ranskan muukalaislegioonan upseeri
* Claes Johan Stenroth (1860–1920), suomalainen tilanomistaja ja valtiopäivämies, Claes Robert Stenrothin poika
* Claes Robert Stenroth (1827–1889), suomalainen opettaja, tehtailija ja valtiopäivämies
* Fanny Stenroth (1867–1953), suomalainen näytelmäkirjailija
* Henri Stenroth (s. 1985), laulaja, vuoden 2007 tangokuningas
* Lauri Stenroth (s. 1986), suomalainen korkeushyppääjä
* Maria Stenroth, *Maria Salmela* (1875–1924), suomalainen kirjailija
* Oswald Stenroth (1869–1982), suomalainen kirkkoherra, kirjailija ja suomentaja
* Otto Stenroth (1861–1939), suomalainen lakimies, valtiopäivämies, senaattori ja pankinjohtaja
* Otto Adolf Stenroth (1934–1906), suomalainen kirkkoherra ja lääninrovasti.
Defender (elokuva)

**Defender** (tunnetaan myös nimellä **The Bodyguard from Beijing**, ) on vuonna 1994 julkaistu hongkongilainen toimintaelokuva. Elokuvan pääosia esittävät Jet Li, Christy Chung, Collin Chou, Kent Cheng, Ng Wai Kwok, Leung Wing Chung, William Chu, Kam-Kong Wong ja Corey Yuen. Elokuvan on ohjannut Corey Yuen.

## Aiheesta muualla
*
RFA Sir Tristram

**RFA Sir Tristram** (viirinumero L3505) oli Royal Fleet Auxiliaryn Round Table -luokan maihinnousutukilaiva (). Luokkansa muiden alusten kanssa se siirrettiin 1970 osaksi Royal Fleet Auxiliaryä. Se osallistui uransa aikana 1982 Falklandin sotaan, jossa se 8. kesäkuuta ilmahyökkäyksessä Fitzroyssa vaurioitui pahoin.

## Valmistus

Alus tilattiin Hawthorn Leslie and Compnyltä, missä köli laskettiin helmikuussa 1966. Alus laskettiin vesille 12. joulukuuta 1966 ja otettiin maavoimien palvelukseen 1967.

## Palvelus
Tammikuussa 1972 *Sir Tristram* osallistui Hondurasin valtauksen estämiseen sisaralustensa *[[RFA Sir Bedivere]]n* ja *[[RFA Sir Geraint (L3027)|Sir Geraintin]]* kanssa. Alus oli kuningattaren hallinnan hopeavuosien juhlallisuuksiin liittyneen laivastokatlsemukseen saapuneiden vieraiden majoitusaluksena Spitheadissä 1977.

Falklandin sodan puhjettua *Sir Tristram* määrättiin Belizestä Falklandeille operaatio Corporateen. Alus lähti 2. kesäkuuta *RFA Brambleleafin* kanssa Etelä-Atlantille liittyäkseen Etelä-Georgian valtaukseen määrättyyn TG 317.8:aan päällikkönään R. Green. Se saapui 6. kesäkuuta Port Pleasantin ankkuripaikalle, missä se luovutti ampumatarvikkeita 5. prikaatille. Alus kuljetti 8. kesäkuuta joukkoja ja kalustoa Fitzroy Coveen *[[RFA Sir Galahad (L3005, 1966)|RFA Sir Galahadin]]* kanssa, kun ne joutuivat Argentiinan ilmavoimien V lentoprikaatin A-4 Skyhawkien maaliksi. Lentokoneiden tulittaessa alusta sen kannella sai kaksi miestä surmansa. Yksi 500 naulan pommi läpäisi kannen, mutta ei räjähtänyt heti. Toinen pommi räjähti sisätiloissa surmaten kaksi miehistönjäsentä. Aluksen päällikkö Green määräsi miehistön poistumaan aluksesta, kun tulipaloja ei kyetty hallitsemaan ammusvarastojen lähellä.

Sotatoimien päätyttyä hylky nostettiin ja hinattiin Port Stanleyyn. Alus oli majoitusaluksena, kunnes se kuljetettiin 16. toukokuuta 1983 Port Stanleystä *Dan Lifterillä* Britteinsaarille. Alus saapui 13. kesäkuuta Tynejoelle, missä se laskettiin veteen seuraavana päivänä. Alus siirrettiin 10. elokuuta 1984 Wallsendissä telakalle. Muutostöiden seurauksena aluksen pituus kasvoi etriä, minkä lisäksi aluksen laitteistoja modernisoitiin. Lisäksi aluksen kansirakenteissa alumiini vaihdettiin teräkseen.

Palvelukseen palattuaan 1985 alus osallistui 1990-luvulla Persianlahden sotaan sekä Balkanin tapahtumiin. Se myös osallistui avustustoimiin Väli-Amerikassa riehuneen hurrikaani Mitchin jälkeen. Alus oli 2000 Sierra Leonessa tukemassa brittijoukkoja, minkä jälkeen se oli miinanraivaajien emälaivana Itämerellä. Vuoden 2001 alussa *Sir Tristram* oli Sierra Leonessa korvaten brittijoukkoja tukeneen *RFA Sir Percivalin*. Vuonna 2003 alus oli laivaston mukana Irakin valtauksessa.

Alus poistettiin palveluksesta 17. joulukuuta 2005, mutta sen ura jatkuu Special Boat Servicen koulutusaluksena.

## Lähteet
*
*

### Viitteet
Kiikeli (Kemi)

**Kiikeli** on saari Kemin kaupungin pohjoispuolella. Se sijaitsee Kemissä Ruutin- ja Sotisaaren kaupunginosien välissä. Kiikeli on ainoastaan virkistyskäytössä ja siellä sijaitseekin runsas ulkoiluun tarkoitettu polkuverkosto sekä laavu.

## Aiheesta muualla
* Kemin Kiikelin kotisivut
Marien taistelu

**Marien taistelu** (engl. *Marie: A True Story*) on vuonna 1985 valmistunut tositapahtumiin perustuva rikosdraama, joka kertoo Marie Ragghiantin elämänvaiheesta ja vuonna 1977 tapahtuneesta tapauksesta. Elokuvan pääosia esittävät Sissy Spacek, Jeff Daniels, Keith Szarabajka, Morgan Freeman, Fred Thompson, Lisa Banes, John Cullum, Graham Beckel ja Macon McCalman. Elokuvan on ohjannut Roger Donaldson. Elokuva perustuu Peter Maasin samannimiseen kirjaan. Elokuva ei menestynyt taloudellisesti.

## Aiheesta muualla
* 
* 
*
Silminnäkijä (vuoden 1981 elokuva)

**Silminnäkijä** (*Eyewitness*) on Peter Yatesin ohjaama yhdysvaltalainen jännityselokuva vuodelta 1981. Se kertoo uutisreportterista ja talonmiehestä, jotka tutkivat yhdessä murhaa. Elokuvan pääosia esittävät William Hurt, Sigourney Weaver ja Christopher Plummer.

*[[Video-opas|Video-oppaassa]]* vuodelta 1994 Asko Alanen sanoo *Silminäkijän* olevan liian täynnä tapahtumia ja sivuhenkilöitä että jännitystä syntyisi. Hän antaa elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*